ועדת הכספים, כנסת 16, פרוטוקול מספר , 2004-11-29 13:35

אברהם הירשזון: אנו עוברים לנושא הבא – צו המכס (איסור יבוא), התשס"ד-2004.

איריס ויינברגר: צו המכס (איסור יבוא) בא להחליף את צו המכס (הסדרת יבוא), לעשות ריאורגניזציה וסדר בכל הנושא של היבוא, מבחינת חוקים המופעלים על ידי המכס.

איריס ויינברגר: עד היום, בצו המכס (הסדרת יבוא) או מכוח פקודת המכס היו 3 תוספות.

איריס ויינברגר: שתיים מתוכן מקבילות לתוספות שקיימות בצו יבוא חופשי, שנמצא באחריות משרד התמ"ת.

איריס ויינברגר: אנחנו עשינו עבודה מאד רצינית בשיתוף כל המשרדים הרלבנטיים כדי לאחד את הצווים האלה בהיבט הזה ששתי התוספות האלה באות לידי ביטוי בצו יבוא חופשי כבר היום, ומה שנשאר זה רק התוספת שהיתה, התוספת השניה, שבה נקבעו טובין שאסורים ביבוא.

איריס ויינברגר: את התוספת הזו אנחנו משאירים בצו הנוכחי, שהוא באחריות שר האוצר, צו המכס (איסור יבוא).

איריס ויינברגר: אנחנו עשינו גם בתוספת הזו, שקובעת איסורי יבוא מספר שינויים.

איריס ויינברגר: הורדנו טובין שהתברר שאין צורך לאסור את היבוא שלהם.

איריס ויינברגר: היו פה כל מיני איסורים היסטוריים כמו איסור יבוא של חול, או דברים דומים, והוספנו דברים שבחלוף השנים גילינו שיש צורך לקבוע את איסור היבוא שלהם בצו, כמו למשל – טובין שיש בהם כדי להסית לגזענות, כלים המשמשים לסמים מסוכנים, טובין של גילוי הזדהות עם ארגון טרוריסטי - - -

אברהם הירשזון: מה זה "לבקשת אגף התנועה ומשטרת ישראל..." ?

איריס ויינברגר: הם נמצאים פה.

איריס ויינברגר: הוספנו גם את משבש הלייזר כדי לאסור את היבוא שלו, לפי הבקשה של המשטרה.

איריס ויינברגר: הצו הזה נעשה בשיתוף עם המשטרה, עם משרד המשפטים, עם משרד החקלאות – עם כל המשרדים הרלבנטיים בהתאם לסוג הטובין.

איריס ויינברגר: בצו שמונח בפני הוועדה קבענו שבמשחקים אסורים – תהיה אפשרות לייבא משחק אסור בשתי אופציות: אחת, לצורך הגרלות ומפעל פיס, הגרלות לכל גוף שמקבל היתר משר האוצר לערוך הגרלות.

איריס ויינברגר: פנו אלינו יבואנים בבקשה שנאשר להם לייבא משחקי מזל, על מנת להוסיף להם רכיבים אלקטרוניים ולבצע פה פעולות ייצור שמשביחות אותם, ואז הם מייצאים את זה חזרה לחו"ל.

איריס ויינברגר: מאחר ובחו"ל משחקי מזל מותרים, לא מצאנו לנכון לאסור על הייבוא כשזה לצורך שימוש שהוא מותר, אחרת יש כאן פגיעה בחוק יסד: חופש העיסוק, כאשר זה מותנה באישור מראש של גובה המכס, ובתנאים שיאפשרו פיקוח הדוק על משחקי המזל האלה, כדי שבאמת ישמשו אך ורק לצרכים האלה.

איריס ויינברגר: אנחנו מבקשים להוסיף, כי נשמטו לנו, כמה מילים בפרט 6 בתוספת.

איריס ויינברגר: זה עניין ניסוחי בלבד.

איריס ויינברגר: אנחנו מבקשים להוסיף, בסיפא.

איריס ויינברגר: הרעיון הוא טופס לחשבון מכר, או מסמך העדפה, שיש יבוא של טפסים כאלה כדי למלא אותם פה, בארץ, ובעצם על ידי זה ליצור טפסים מזויפים.

איריס ויינברגר: אנחנו פשוט רוצים להוסיף פה גם את מסמך ההעדפה ותעודת מקור.

איריס ויינברגר: השאלה אם אתם רוצים לעבור על כל הפרטים של מה שיהיה אסור, מהיום ואילך, ביבוא.

אברהם הירשזון: האם יש למישהו הערות?

דנית עזריה: רק את העובדה שביקשנו להוסיף את מד המהירות.

אברהם הירשזון: כן, זה נאמר.

אברהם הירשזון: מי בעד?

אברהם הירשזון: מי נגד?

אברהם הירשזון: תודה, הנושא אושר.

אברהם הירשזון: אני מודה לכם, הישיבה נעולה.